ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΑΛΙΕΙΑΣ ΝΟΜΟ

|  |  |
| --- | --- |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.Κεφ. 135.44 του 1961109 του 1968 2 του 19709 του 197219 του 1981210 του 1987170 του 199022(Ι) του 1994102(Ι) του 200061(Ι) του 2001106(Ι) του 200463(Ι) του 2005132(Ι) του 200729(Ι) του 2016170(Ι) του 2019186(Ι) του 2021…. (Ι) του 2022. | 1. Ο παρών Νόμος θα αναφέρεται ως ο περί Αλιείας (Τροποποιητικός) (Αρ. 2) Νόμος του 2022 και θα διαβάζεται μαζί με τον περί Αλιείας Νόμο (που στο εξής θα αναφέρεται ως «ο βασικός νόμος»). |
|  |  |
| Τροποποίηση του άρθρου 5Α του βασικού νόμου. | 2. Το άρθρο 5Α του βασικού νόμου τροποποιείται ως ακολούθως: |
|  |  |
|  | (α) | Με την αντικατάσταση του πλαγιότιτλου αυτού, με τον ακόλουθο πλαγιότιτλο:  |
|  |  |  |
|  |  |  | «Διάταγμα απαγόρευσης αλιείας και/ή διέλευσης σκαφών σε καθορισμένες θαλάσσιες περιοχές και διάταγμα διαχείρισης των θαλάσσιων αυτών περιοχών.»· |
|  |  |  |
|  | (β) | με την αρίθμηση του υφιστάμενου κειμένου αυτού σε εδάφιο (1) και την προσθήκη, αμέσως μετά, των ακόλουθων εδαφίων:  |
|  |  |  |
|  |  |  «(2) Ο Υπουργός δύναται με διάταγμά του, που δημοσιεύεται στην Επίσημη Εφημερίδα της Δημοκρατίας, να εκπονεί Σχέδια Διαχείρισης σχετικά με τις θαλάσσιες περιοχές που προβλέπονται στις διατάξεις του εδαφίου (1), των οποίων η έναρξη ισχύος καθορίζεται με γνωστοποίηση του Υπουργού που δημοσιεύεται στην Επίσημη Εφημερίδα της Δημοκρατίας.  |
|  |  |  |
|  |  |  (3) Σχέδιο Διαχείρισης δύναται να αφορά μία ή περισσότερες θαλάσσιες περιοχές. |
|  |  |  |
|  |  | (4) (α) | Το Σχέδιο Διαχείρισης καθορίζει τους σκοπούς και τους στόχους διατήρησης της θαλάσσιας περιοχής που αφορά. |
|  |  |  |
|  |  | (β)  | Κατά την ετοιμασία του Σχεδίου Διαχείρισης λαμβάνονται υπόψη οι απόψεις των αρμοδίων τμημάτων και υπηρεσιών, των επηρεαζόμενων αρχών τοπικής διοίκησης, καθώς και των μη κυβερνητικών οργανισμών. |
|  |  |  |
|  |  | (γ)  | Το Σχέδιο Διαχείρισης περιλαμβάνει- |
|  |  |  | (i) | τα απαιτούμενα μέτρα προς επίτευξη των σκοπών και στόχων διαχείρισης της θαλάσσιας περιοχής, περιλαμβανομένων μέτρων για την προστασία και αποκατάσταση των θαλάσσιων ειδών και οικοτόπων και της βιοποικιλότητας εν γένει· |
|  |  |  | (ii) | απαγορεύσεις ή ειδικές ρυθμίσεις σε σχέση με συγκεκριμένες δραστηριότητες εντός της θαλάσσιας περιοχής· |
|  |  |  | (iii) | κανόνες λειτουργίας εντός της θαλάσσιας περιοχής· και |
|  |  |  | (iv) | καθορισμό τελών εισόδου στην θαλάσσια περιοχή. |
|  |
|  |  |  (5) Πριν την εκπόνηση ή τροποποίηση Σχεδίου Διαχείρισης, ο Διευθυντής- |
|  |  |  |
|  |  | (α) | αποστέλλει αντίγραφο του προσχεδίου αυτού σε όλα τα ενδιαφερόμενα κυβερνητικά τμήματα ή υπηρεσίες, στις επηρεαζόμενες αρχές τοπικής διοίκησης και στους μη κυβερνητικούς οργανισμούς, ώστε να υποβάλουν τις απόψεις τους επί του προσχεδίου αυτού εντός ενός μηνός από την ημερομηνία λήψης του∙ και |
|  |  |  |  |
|  |  | (β) | διοργανώνει τουλάχιστον μία (1) δημόσια παρουσίαση του προσχεδίου, στην οποία καλούνται να παρευρεθούν οι επηρεαζόμενες αρχές τοπικής διοίκησης, οι μη κυβερνητικοί οργανισμοί και το ευρύ κοινό.  |
|  |  |  |
|  |  |  (6) Πρόσωπο το οποίο προβαίνει σε πράξη ή παράλειψη, κατά παράβαση των απαγορευτικών ή επιτακτικών προνοιών του διατάγματος, που εκδίδεται δυνάμει των διατάξεων του παρόντος άρθρου, είναι ένοχο αδικήματος και, σε περίπτωση καταδίκης του, υπόκειται σε φυλάκιση που δεν υπερβαίνει τα δύο (2) χρόνια ή σε χρηματική ποινή που δεν υπερβαίνει τα δεκαεπτά χιλιάδες πεντακόσια ευρώ (€17.500) ή/και στις δύο αυτές ποινές.». |

23.01.063.003-2022

ΑΦ/ΠΧ΄Ν